Document ID: /roh_data/filtered/fineweb-2-filterrobots_roh.jsonl.gz/48935

L’onn passà ha l'ovra electrica Ferrera SA da Trun producì dapli energia che l'onn avant e che la media dals ultims 10 onns. Quai mussa il rapport annual. Totalmain èn vegnidas producidas 18.6 uras gigawatt. L’energia ha surpiglià la Repower SA.
Il cussegl d’administraziun propona a la radunanza generala dals acziunaris da distribuir ina dividenda da 2,75% sin il chapital d’aczias da 3 milliuns francs. Intginas reparaturas imprevisas dals indrizs tecnics èn stadas necessarias. Sin la producziun han però quellas gì ina pitschna influenza.
RR novitads 15:00